
DISSERTATIO  MEDICA 

INAUGURABIS, 

DE 

FILARIA  MEDINENSI, 

SEU 

GORDIO  MEDINENSr. 


AUCTORE  JACOBO  DUNCAN. 


Filariam  Medinensem  vel  Gordium 
Medinensem  ab  antiquissimis  temporibus 
cognitum  fuisse,  oportet.  Loca  enim  orbis 
terrarum  illa,  quae  mortalibus  primum  coli 
docemur,  hoc  ipso  tempore  eo  vermiculo 
infestantur ;  atque  molestia,  et  aliquando 
periculum  vitae,  quae  afferre  consuevit,  ho¬ 
minum  attentionem  fugisse  non  potuit. 

Nihilominus,  pauca  admodum  de  eo  ve¬ 
teres  memoriae  tradiderunt,  quin  etiam  ex 

iis  pleraque  parum  accurata  videntur.  Eo¬ 
rum  quidem  opiniones  de  origine  diversissi¬ 
mae  erant,  saepe  perquam  ridiculae.  Neque 
vero  illud  nimis  mirari  debemus,  quoniam 
ii,  qui  vermem  memorarunt,  Anatomiam 
penitus.  Historiam  Naturalem  saepe,  nesci¬ 
erint.  Verum  enimvero,  quid  de  alienissimis 
doctissimorum  in  his  artibus  hodie  virorum 
de  natura  ejus  origineque  putandum  est  ? 
Talium  quidem  commentorum  futilitatem 
reprobari,  stultitiam  sperni,  necesse  est.  Res 
vero  recens  attentionem  solita  majorem  sibi 
vindicavit,  adeo  quidem  ut  clarior  ejus  ex- 
phcatio  brevi  sperari  queat,  praesertim  si  hac 
attentio,  qua  debet,  hoc  est,  qua  morbus 
endemicus  est,  veluti  Bombayae,  excite¬ 
tur. 

Prima  hujus  vermis  mentio  quam  acce¬ 
pimus,  ab  Agatharchida,  Cnidio,  qui 
annos  ante  Christum  natum  centum  et 
quinquaginta  degit  sub  Ptolomaeo  Alex¬ 
andro,  literis  tradita  est.  A  Mose  ta¬ 
men,  quem  saepe  memorat,  ejus  narratio¬ 
nem  excerpsisse  eum  putant ;  ille  enim, 

quando  pestem  serpentum  memorat,  satis 
verisimile  est,  noxiam  Filariae  Medinensis 
reapse  intelligit.  Plutarchus  quidem,  his¬ 
toriam  Agatharchidae  tractans,  Incolas 
regionis  Mari  Rubro  vicinae  scribit  multis 
malis  afflictos  esse  ;  quorum  non  minimum 
fuit  vermium  serpentibus  simibum  incre- 
mentum,  qui  cruribus  brachiisque  prode- 
untes  vita  denique  privarent.” 

Haec  vermicub  et  effectuum  ejus  descrip¬ 
tio,  licet  pauUum  aggravata,  veri  similli¬ 
mum  facit  eos  auctores  Filariam  Medinen- 

* 

sem,  de  qua  sermo  est,  intellexisse.  Cro- 
MER  etiam  auctor  est,  iEgyptios  hac  inter 
alias  pestes  vexatos  esse,  cujus  tantus  esset 
dolor,  uti  pars  contacta,  non  minus  quam 
podagra  angeret. 


Graecis  Latinis  Draco  dicitur, 

♦ 

quihbet  serpens ;  unde  Latini  Dracunculum^ 
nomen  etiam  hodiernum  hujus  vermiculi, 
formarunt.  Apud  Arabes  multa  ei  fuerunt 
nomina ;  atque  ipsa  varietas  haud  medio- 

erem  apud  eos  dissensionem  de  animalculi 
natura.  Denominatio  usitatissima  fuit  Arh^ 
quae  vocula  Venam  significat,  et  quae  no¬ 
tio  iis  placeret  de  natura  ejus,  indicat.  In 
Africa  Ikon  nuncupatur ;  India  Naroo^  ubi 
aliis  etiam  sono  consimilibus  appellationibus, 
eluet ;  ut  Nerualiy  Naramhoo,  ete,  o 

Gmelin  inter  Vermes  Intestinales  primus 
posuit.  Ordine  Nematoidea,  Genere  Filaria, 
ordinatur  ;  atque  nomen  vulgatissimum  est 
Filaria  Medinensis,  Linnaeo  Gordius 
Medinensis  audit :  Kaempfero  Dracuncur 
Ius  Persarum,  Appellatio  Medinensis  data 
est,  quod  oppidi  Medinae  saepe  incolas  in¬ 
festet.  Germani  Guineiscke  Fadenwurm, 
Hautwurm^  ete. ;  et  Batavi  Huidworm,  JBeen-- 
wormy  etc.y  vocant :  Galli  Dragonneau  aut 
Ver  de  Guinee :  Hispani  Culibrilla  :  Angii 
Guinea-worm,  seu  Ilair-^worm, 


Vetustiokes  scriptores  absurda  multa  de 
effectibus  hujus  vermis  in  corpore  humano 
senserunt.  Aldiiovandus  et  Montanus 

a  sanguine  inflammatorio,  alii  a  bile  nigra, 
et  alii  a  simplice  abscessu  deduxerunt.  Mul¬ 
ti  pro  nervo  demortuo,  Soranus  pro  fasci¬ 
culo  talium,  habuerunt.  Graeci  et  Arabes 
tamen  plerumque  animal  recte  putaverunt. 
Huic  quidem  manifestissimae  nihil  hodie 
opponi  vidimus,  praeter  singularem  utique 
et  alienissimam  Larrey  opinionem,  qui 
nihil  esse  praeter  telae  cellulosae  demortuae 
aliquantulum,  operationis  quidem  ad  ver¬ 
mem  extrahendum  violentioris  effectum, 
autumat !  Qui  talia  scribat,  eum  nunquam 
.morbum  vidisse  crederes  ;  in  Aegypto,  ta¬ 
men,  visus  ejus  hunc  scriptorem  vix  aut'^ne 
vix  quidem  effugere  potuit.  Quin  KaejvIp- 
fer,  BaJON,  DuBOIS,  GALLAND'AT*Sver- 
mem  manifesto  vivum  viderunt ;  duos  qui¬ 
dem  adhuc  vivaces  Kaempfer  a  scroto"  ex¬ 
traxit  ;  addit  porro,  quod  saepe  pdstea 
notatum  est,  ex  animali  rupto,  liquorem 
quasi  lacteum  vulnere  prodire ;  quo  facto, 
quando  mors  accessit,  color  brevi  perditur. — 
Multi  quidem  vermes  natura  inveniuntur 
huic  simillimi  in  animalibus,  sive  mamma-  * 

libus,  sive  amphibiis,  sive  piscibus  ;  quini- 
mo  insectis,  et  insectorum  larvis,  inventi 
sunt. 

Diu,  quidem  hactenus  inter  hujus  rei 
scientissimos  controversia  fuit,  qua  classe 
et  ordine  collocari  hicvermis  mereatur.  Mey- 
ERO  Gordius  Aquaticus  visus  est ;  quod  et 
multis  aliis.  Nec  pauci  sunt  qui  Larvam  aes¬ 
timant,  ex  ovo  insecti  cujusdam  illud  cute 
deponentis,  enatam.  Quod  tamen  eam  sa¬ 
tis  evertit  sententiam  illud  est,  ne  unam  qui¬ 
dem  exilis  conjecturalibus  larvis  unquam  in 
insectum  suum  transiisse,  in  caeteris  animali- 
bus  nimirum,  quibus  haec  vermina  omnia 
affinia 'habenda  sunt.  Undecim  utique  con¬ 
firmata  sunt ;  atque  praeterea  triginta  tria 
existunt  quae  identidem  observata  sunt. 
Praeterea,  quamvis  horum  species  magis  am¬ 
bigua  sit,  omnia  tamen  nomina  propria  ob- 
,  tinuerunt.  In  Simiis,  hominis  simillima  in¬ 
venta  sunt.  Peperta  quoque  sunt  Equis, 
Bobus,  Cervis,  Suibus,  Avibus  Praedatoriis, 
Ranis,  Serpentibus;  etiam,  ut  jam  dixi.  Insec¬ 
tis,  et  eorum  larvis. — Diversissimis  harum 

animalium  partibus  vermes  nidum  ponunt ; 
in  cavo  abdominis  plerumque,  sed  etiam  he¬ 
pate,  pulmonibus,  renibus,  ventriculi  tuni¬ 
cis,  atque  sub  cute  cervicis  et  lumborum. — 
Quum  vero  haec  animalia  alia  aerem,  alia 
aquam  inhabitant,  parens  insectum,  veri¬ 
simile  est,  circa  hoc  vel  illud  elementum 
habitare  inveniatur ;  atque  si  revera  talem 
derivationem  vermiculi  nostri  haberent,  jam- 
pridem  cognitam  esse  oportet,  tanta  enim 
frequenter  est  longitudo  eorum  verminum 

(seu  larvarum)  ut  nullo  invisibili  parente 

* 

genita  credamus.  Talem  igitur  parentem 
nunquam  extitisse  concludendum  est. 

Praeterea,  insecta  ova  sua  ponunt  locis  ubi 
larvis  futuris  alimentum  suppetat;  veluti 
in  Oestris  videmus,  quae,  ut  haec,  aliorum 
animalium  impendio  vescuntur.  Varii 
quidem  Oestri  et  Muscae  ova  sua  ponunt 
bestiis  diversis,  semper  vero  in  situ,  unde 
commodissime  haec  cadant,  quo  tempore 
Pupae  conditionem  initura  sint.  Hic  ver¬ 
mis  tamen,  a  larvis  insectorum  eo  differt, 
quod  nunquam  ad  hunc  gradum  perveniat ; 

nunquam  foras  quidem  vivus  suo  opere  per 
cutem  penetravit,  quinetiam,  arte  extractus, 
brevissimo  tantum  tempore  vixerunt.  Illa 
supposititia  igitur  insecta  omnibus  aliis  con¬ 
trariam  agere  partem  oportet ;  contra  qui¬ 
dem  leges  illas  beneficas  quibus  natura  ani¬ 
malium  generationi  prospicit,  quando  haec 
ova  sua  iis  locis  deposuerunt,  quibus  larvae 
ad  naturalem  parentum  perfectionem  trans¬ 
mutari  nequeant. — Hactenus  unum  tantum 
animal  bene  distinctum  atque  Dracunculus 
appellatum,  observatur.  Habitaculum  ejus, 
ad ,  incrementum  et  nutrimentum,  corpus 
humanum  esse  apparet.  Verum  supra  dictis 
constat,  quod,  si  larva  esset,  corpus  huma¬ 
num  idoneum  ejus  pabulum  esse  non  potest ; 
quo  pacto,  genus  jamdudum  extinctum  esse 

t 

oportuerat.  Atqui  non  extinctum  est ;  ideo- 
que  non  Larvam  esse  necessario  ducas. 

J ORDENs  non  Larvam  esse  sinit,  sed,  cum 
Meyero  et  multis  aliis  scriptoribus,  ut  dixi, 
Gordium  Aquaticum  putat.  Si  tamen  hic 
esset,  corpus  litimanum  in  forma  perquam 
minuta  intravisse  debuit.  Statu  plenae 

magnitudinis  utique  non  intravit,  nam  do¬ 
lor  et  instans  inflammatio  quae  procul  du¬ 
bio  insecuta  essent,  attentionem  hominis  cer¬ 
tissime  attraxissent,  adque  animalis  detec¬ 
tionem  illico  perduxissent. 

Quando  vero  diio  animalia  in  tantum  dif¬ 
ferunt,  potius  mirandum  est,  etiam  incurio¬ 
sissimum  spectatorem  alterum  altero  Com 
fudisse.  Forma,  iion  minus  quam  mores, 
atque  situs  quos  occupant,  diversi  sunt. 
Gordius  Aquaticus  fuscus  est ;  Dracuiicu-^ 
Ius  pallidus.  Caudice  adunca  hic  fluitur ; 
ille  caret.  Ille  aquis  tantum  et  vivit  et  re- 
peritur ;  hie  solum,  quantum  adhuc  inven¬ 
tum  est^  in  tela  cellulosa  corporis  humanh 
Gordii  motus  liberi ;  et,  si  Dracunculo  bes¬ 
tiae  inerti  semper  comparati,  alacerrimi  sunt. 
Dracunculus,  corpore  extractus,  et  aqua  de¬ 
missus,  fere  statim  commoritur  ;  quod  si 
Gordio  Aquatico  genitus  esset,  hanc  trans¬ 
lationem  fortasse  potius  commodissimam 
invenisset.^ — Illud  vero,  quod  Pallas  narrat, 
diversam  horum  animantium  naturam  op¬ 
time  demonstrat.  Ille,  aptid  Waldrissee# 

B 

in  aquis  immensum  numerum  Cordiorum 
Aquaticorum  vidit ;  attamen  nullum  ^  ex¬ 
emplum  Filariae  Medinensis  in  accolis  earuii- 
dem.  aquarum  sese  ostendit.  Atque  quum 
hoc  animal  in  locis  invenitur  quibus  nul¬ 
lus  Gordius  Aquaticas  est,' — quam  rem  Gre- 
nadinis  insulis  ipse  notavi, — ducendum  est 
ista  animalia  diversissima  esse. 


Filaria  Medinensis,  nullo  discrimine  ha¬ 
bito,  omnes  pariter  adoritur  tam  incolam, 
tam  advenam,  iis  tempestatibus  locisque 
quibus  endemicus  est.  Omni  aetate  inven¬ 
tus  est,  maxime  tamen  in  adultis.— Non  omni 
orbis  terrarum  regione  inventus  est;  nec 
quisquam  fuit  auctor  hunc  morbum  in  Eu¬ 
ropa  unquam  exortum  esse^  licet  subinde 
de  locis  calidioribus  advectus,  visus^  fuerit 
ibi  morbus.  Kegio  tamen  ejus  natura  intra 
circulos  tropicos  cohiberi  videtur,  quamvis, 
bene  constat,  extra  tropicum  Cancri  saepe 
apparet.  Nec  omni  sub  circulo  longitudinis 
sese  ostendit;  et  etiam  alius  ab  alio  loco  utcun- 


SEU  GORDIO  MEDINENSI. 


11 


que  vicino,  multum  discrepat.  Hoc  modo, 
auctor  est  Loffler,  variat  in  Anglicis  et 
Batavis  coloniis  quae  Africa  sunt.  Servi  in 
Indiam  Occidentalem  qui  advehebantur  ab 
Angola  et  Gambia,  atque  plerumque  etiam 
Congo,  hoc  vermine  liberi  fuerunt.  Bos- 
MANN  per  totam  oram  Guineae  scatere  scri¬ 
bit,  In  ^gypto  Superiore  et  Abyssinia 
crebro  observatus  est.  Inventus  est  Dra¬ 
cunculus  in  Arabia  Petraea,  vicinia  Sinus 
Persici,  Marisque  Caspii :  in  ripis  Gangis, 
Hindostana  intra  tropicos  ;  et  Carnatica  re- 

A 

gione,  in  ea  praesertim  plaga  Madura  dicta, 
vehementer  endemica  videretur.  Nondum 
visus  est  America  Septentrionali,  nisi  quum 
Afros  nuper  a  Guinea  allatos  affecerit.  In 
America  autem  Australi  invenitur,  et  non¬ 
nullis  insulis  Indiae  Occidentalis,  ut  Grena- 
da  et  Grenadinis.  His  uffimis  vero,  rarius 
nunc  quam  olim  occurrit,  maxime,  mihi 
persuadeor,  propter  fontes  seu  lacus  de  qui¬ 
bus  evictum  est  malum  derivari,  j^m  fere 
omnes  de  industria  impletos  esse»  quo  mag¬ 
nam  molestiam  quam  Afris  facessere  con- 

suevit,  incolae  evitarent.  Apud  Cura^oam, 
propemodum  tertia  omnium  incolarum  por¬ 
tio  hoc  malo  vexantur,  sive  albi  sive  fusci 
homines  sint ;  et  illud  fere  quotannis. 


Novembris,  Decembris,  Januarii  mensibus 
maxime  valere  inventum  est,  atque  alii  prae 
aliis  annis  plures  vermes  producunt ;  plures 
quidem  quo  calidiores. — Bombaya  hoc  verme 
scatet.  Cl.  M^Grigor  memorat  Legionem 
86,  Septembri  anni  1799?  castellum  Bom- 
bayae  intravisse,  hoc  morbo  prorsus  vacuam. 
Sed,  brevi  post  ingruentem  tempestatem, 
Monsoon  dictam,  anni  1800,  sese  ostendit, 
atque  cito  ducenti  militum  eo  laborabant ; 
imo  etiam  ostendere  sese  apud  eosdem  con¬ 
tinuavit  jam  navibus  domum  redeuntibus, 
ita  quidem  ut  ad  insulam  Sanctae  Hele¬ 
nae, — quo  loco,  nisi  importatus,  nunquam 
videtur  vermis, — non  minus  quam  vigin- 
ti  sex  eorundem  verme  correpti  sunt.  Ex 
hoc  numero  unus  terram  ne  contigerat  qui¬ 
dem,  quem  ideo  morbum  secum  attulisse 

oportet :  quin  idem  caeteros  fecisse  patet, 
nam  animal  identidem  per  totam  naviga¬ 
tionem  occurrerat.  Legio  88,  quae,  vice 
86,  a  vicino  loco,  verme  omnino  libera,  su¬ 
perinducta  est ;  casteUo  inito,  citissime  affi¬ 
ciebatur,  atque,  ex  360  militibus,  161  cor¬ 
repti  sunt. 

Loffler,  cujus  tempore  hic  vermis  fre¬ 
quentissime  inventus  est,  nunquam  alio 
situ,  quam  in  corpore  humano,  vidit ;  ne¬ 
que  interrogationibus  ejus  quisque  ex  in¬ 
colis  se  alios  vidisse  respondit.  Neque  Doc- 
tori  Lind  res  felicius  successit ;  nec  ver¬ 
mem,  nec  ovum  in  aqua  unde  provenisse 
oportuit,  inveniebat.  Nostrae  quidem  ob¬ 
servationes  et  notitiae  non  longius  adductae 
sunt ;  quamvis  lacunculum  novi  aquae  ple¬ 
num,  vixque  pedes  viginti  transversum  et  de¬ 
cem  profundum,  de  quo  nihil  dubio  est,  quin 
omnes  Dracunculi  qui  incolas  insulae  Unio¬ 
nis  infestant,  proveniant.  Haec  insula  ex 
Grenadinis  una  est,  adque  600  hominum 
alit.  Originem  volcanicam  manifesto  agnos¬ 
cit;  praerupta  admodum,  diffracta  in  cacu- 

mina  aspera.  .Rupes  ejus  ampliores  Saxo 
Viridi  (Anglice  Greenstone)  constant ;  maxi¬ 
ma  vero  pars  ex  scoria  vetere,  scilicet,  ejus 
speciei  Tophi  dictae.  Lacus  supra  memo¬ 
ratus  hoc  Topho  situs  est ;  et  aqua  pluvialis 
quam  continet,  inter  lapides  ex  argilla  am¬ 
busta  fluens,  percolatur.  Stagnum  ipsum 
triginta  pedes  supra  maris  altitudinem  stat. 
Haec  aqua  quam  solo  quodam  obtinet,  quae¬ 
que  similis  est  aquae  cujus  mentionem  fecit 
Chisholm,  nulla  animalcula  habebat  iis  quae 
ille  memorat  similia :  et,  cum  reputamus 
multitudines  bestiolarum  vivarum  quae  a- 
quas  Soli  tali  regione  objectas  frequentare 
solent,  facile  patebit,  parum  fidendum  esse 
ejus  notioni,  quod  ipse  aiiimalculum  verum 
Dracunculi  vidisset.  Quid  vero  de  “  agillis- 
“  simo  illius  animalculo  ”  credas,  vitam  ejus 
tam  alacrem  subito  mutante,  ut  statum  torpi¬ 
dissimum  intra  corpus  humanum  induat ! — 
Quantum  ipse  quidem  discere-  potui,  maxL 
me  in  rupibus  et  terris  porosis  obvenit. 

De  via^  et  ratione  quibus  in  corpus  huma¬ 
num  introducitur,  multae,  sibique  mutuo 
conflictantes,  sententiae  prolatae  sunt.  Alii 
ab  aquae,  qua  existit,  potatione  ;  alii  a  cor¬ 
poris  in  eadem  lavatione  ;  alii  ex  amhis  cau¬ 
sis  conjunctis ;  oriri  crediderunt.  NohhuUae 
nuper  observationes  factae  alios  Filariam 
Medinensem  contagiosam  esse  persuaserunt. - 
Quod  ab  Aquis  Impuris  plerumque  prove¬ 
niat,  omnibus  fere  convenit.  Chardin, 
Bruce,  Dampier,  Dubois,  Gallandat, 

Lister,  et  Niebuhr,  idem  senserunt  ;  atque 

* 

a  Potu  in  corpus  transferri  procliviores  sunt. 
Ultimus  quidem,-  doctissimus  peregrinator, 
incolas  lemenis  aquam  suam  percolare  do¬ 
cet  ante  potum,  quo  sese  melius  ab  hoc 
morbo  tueantur :  atque  incolae  insulae  Or- 
miiz,  ut  eadem  immunitate  gaudeant,  aquam 
suam  potui  destinatam,  a  puteis  immensae 
profunditatis,  hauriunt.  Gallandat  confir¬ 
mat,  eos  aquam  qua  inest  non  potantes,  ver¬ 
me  non  affici.  Contra  Heath,  Anderson, 
atque  Keir  consentiunt  homines  qui  crura 
brachiaque  bene  contecta  servant,  dum  circa 

tales  aquas  versantur,  aeque  immunes  fieri,- — 
Complures,  et  docti  homines.  Contagio  com¬ 
municari  putant.  M‘Grigor  et  Bruce  ita 
manifeste  opinantur  :  neque  diversa  fuit 
Lindio  sententia,  quando  sanos  ab  aegris 
prorsus  abstinere  suadet,— Veritatis  aliquem 
colorem  duabus  prioribus  sententiis  imper¬ 
tiar,  Baro  Jacquin,  quando  Cura^oae  esset, 
inter  comites  unum  habuit,  qui,  morbum 
aqua  insulae  pota  contractum  esse  intelli- 
gens,  eadem  omnino  abstinuit ;  attamen  ille 
solus  totius  comitatus,  verme  affectus  est.^ 
Cl.  Baro  ipse,  propter  ejus  solitam  temperant 
tiam,  nihil  praeter  eam  aquam  bibit,  attamen 
prorsus  intactus  evasit. — Chardino' coiite^ 
quinquies  sexiesque  iter  facere  contigit,  per 

eas  Persiae  partes,  quas  haec  Pilaria  maxime  ^ 

a 

infestat,  neque  vero  unquam  eo  implicitus 
est.  m  '  on 

Chisholm,  more  suo  laxo  et  commenti¬ 
tio,  Lacteis  V asis  resorberi  posse  putat,  statu 
Ovi  nimirum  nescio  quo, atque  inde  per^Varias 
corporis  partes  distribui.  Quod  quidem  quo¬ 
dammodo  possihiJe  sit,  ova  animalium  de- 

structionem  a  succo  gastrico,  viribusque  qui¬ 
bus  cibus  conficitur,  elabi,  documento  Ver¬ 
mium  Intestinalium  admittere  cogimur. 
Quanquam  vero  hoc  solum  sit,  evasionis 
tam  mirabilis,  in  ullo  corporis  cavo  cum 
aere  non  communicante,  exemplum,  negare 
tamen  vix*  ausim,  quoniam  Vermes  in  tho¬ 
race  Equi,  in  venis  mesentericis  Asini,  in 
pulmonibus  Falconis,  invenimus.  Memoria 
tamen  non  excidere  debet,  fere  omnes  Fila- 
rias  in  vicinia  Primarum  Viarum  repertas 
fuisse  variorum  animalium  quibus  visa  sunt, 
aut  sub  cute.  i  * 

Quod  vero  hac  via  in  corpus  Dracunculus 
intret,  non  sino;  nam  si  ovum  creditum 
lacteis  absorptum  fuisset,  atque  iis  ad  mas¬ 
sam  sanguinis  advectum,  vermis  aeque  omni 
fere  corporis  parte  inventus  esset,  si  vero 
non  in  omnibus ;  vix  enim  credibile  est,  hoc 
ovum  attractionem  electam  in  eas  quibus 
semper  videtur  corporis  partes  exercere. 
Nescio  quidem  ullum  quem  occupet  situm 
longe  a  superficie  corporis  externa ;  proxime 

sub  cutem  fere  semper  invenitur,  qua  sede 
omni  exemplo  ego  quidem  vidi. 

Persuasissimum  ergo  habeo,  A  quodam 
Embryone  derivari^  cuti  semet  annectente  \ 
atque  viam  sibi  inde  in  telam  cellulosam 
nacto,  inibi  habitaculum  suum  vel  nidum 
•ponente^  alimentum  quoque  quale  satis  sit 
ut  ad  statum  perfectiorem  quem  vermis 
occupat  augeatur^  recipiente.  Neque  hanc 
sedem  suam  unquam  ulla  notabili  distantia 
,  mutare  videtur,  scilicet  ab  eo  situ  quem, fors, 
obvium  primo  dederit.  Fere  semper  enim 
cruribus  invenimus,  circa  vel  infra  genua, 
sed  praesertim  circa  talos  ;  rarius  in  brachiis, 
adhuc  rarius  prope  scrotum  vel  truncum 
corporis.  Putari  non  potest,  vermem,  in 
gressu  suo  ad  maturitatem,  viam  sibii  CK 
parte  aliqua  interna,  ubi  primum  deposita 
esset  in  statu  ovi,  peredisse,  pari  fere,  ratione 
ac  abscessus.  Nam  quoniam,  ex  tali  notione 
de  origine  ejus,  eum  varie  per  corpus  dis- 

a 

pergi  oportuit,  saepe  partes  penetrare  coac¬ 
tus  esset,  ut  ad  superficiem  pbrveniret;  quam 
rem  eas  partes  inflammatione  affecisse,  sal- 

tem  doloris  quod  satis  esset  ad  attentionem 
ciendam  genuisse,  necesse  fuit.  Hoc  autem 
nunquam  accidit. — Aquarii  in  India  hunc 
morbum  iis  corporis  partibus  saepius  pati¬ 
untur,  per  quas  aqua  maxime  defluit :  quae 
res  opinioni  originis  dictae  vehementer  fa] 
vet. 

Quod  ad  propriam  experientiam  atti 
net,  haec  quoque  mihi  eandem  sententiam 
corroborare  visa  est. — Prope  lacum  quem 
dixi,  familia  quam  novi,  habitat ;  ex  hac  plu- 
res  verme  affecti  sunt.  At  quoniam  ibi  loci, 
ex  tota  insula,  Filaria  Medihensis  solum 
subsistit,  res  omnibus  et  huic  familiae  diu 
notissima,  ea  scrupulosissime  ab  usu  potuve 
illius  aquae  abstinet ;  ideoque  affectos  ver¬ 
mem  ab  externo  nactos  esse  oportet.  Cujus 
rei  exemplum  memorare  haud  alienum  erit. — 
Familiae  ejusdem  filius  ad  marginem  hujus 
lacus  aliquamdiu  moratus  est,  quo  servos 
qui  tunc  forte  eum  purgabant  a  limo  quem 
pluvii  crebri  eo  advexerant  a  terris  circum¬ 
cingentibus,  melius  dirigeret.  Neglecto  ta¬ 
men  crura  pedesque  ocreis,  vice  tibialium 
calceorumque  quos  forte  induerat,  cautim 

defendere,  hic  cito  post  Dracunculo  oc¬ 
cupatus  est.  Erroris  nunc  monitus,  quando 
idem  opu3  iterum  peragendum  esset,  cautela 
propria  usus  est,  atque  incolumis  evadit. 
Nullo  interea  tempore  illam  marginem  adi¬ 
erat. — Afri  qui  hac  aqua  uti  necessario  co¬ 
guntur,  omnes  putant  morbi  originem  esse 
animal  extrinsecus  intrans,  atque  limo  in 
superficie  corporum  suorum  nuda,  iisve  par¬ 
tibus  qui  tenui  velamento  vestiuntur,  depo¬ 
sito. 

Qui  Contagioni  favent,  de  re  ipsa  parum 
ratiocinatos  esse  videntur.  Quid  enim  ma^ 
nifestius,  vel,  ut  cuiquam  sensu  communi 
utenti  necessario  apparebit,  tali  notioni  ma¬ 
gis  repugnans,  quam  illud  quod,  si  conta¬ 
gione  haec  Filaria  propagata  esset,  homi¬ 
nem  infectum  necessario  intrasset  sub  ovi 
vel  embryonis  vel  aliqua  tali  minuta  forma. 
Exigua  hujusmodi  bestiola  utique  tempus 
aliquod  mediocre  requireret,  ut  ad  longitu¬ 
dinem  unius,  duorum,  quatuor,  octo,  etiam 
duodecim  pedum  incresceret ;  atque  expe¬ 
rientia  constat^  satis  longo  tempore  ad  illud 

opus  esse.  Videmus,  nihilominus,  scilicet 
quia  multi  simul  homines  eodem  loco  con¬ 
gregati,  alii  post  alios  affecti  sunt,  totum  onus 
calamitatis  in  Contagionem  rejici !  Multa, 
etiam  iis  exemplis  quae  ad  rem  corroboran¬ 
dam  citata  sunt,  tali  sententiae  contradi¬ 
cunt.  Sed  notio  est  adeo  manifeste  inhabilis, 
ut  vix  ei  verbis  elargiendis  opus  sit.  Dicam 
tamen,  quod  si  haec  unquam  esset  morbi  ori¬ 
go,  plenam  occasionem  sese  exercendi  habu¬ 
isset  iis  navibus,  quae,  olim  Afris  oneratae,^ 
Mare  Atlanticum  ad  Indiam  Occidentalem 
usque,  transibant.  Horum  miserorum  nu-. 
da,  indefensa,  constipata  conditione,  inter 
longam  navigationem.  Contagio  infraenata 
necessario  saeviisset,  miseriasque  miserrimo¬ 
rum  ultra  aggravasset. 

Vulgo  hominum  hodierno,  haud  minus 
quam  antiquo,  opiniones  de  Origine  Dracun¬ 
culi  satis  ineptae  placuerunt.  Inter  ahas 
sat  erit  meminisse  Vini  Palmarii  potum; 
Frumenti  Indici  vel  Cicadum  esum  ;  ‘  cer¬ 
torum  Ventorum  afflatum;  et  Perspiratio- 
nem  obstructam. 

Dracunculus  ex  Classe  Nematoidea,  Or¬ 
dine  Filaria  est ;  atque  hoc  Charactere  cog¬ 
noscitur  ; 

‘‘  Corpus  teres,  elasticum,  suhaequale.  Os 
orbiculare'^ 

Dracunculus,  vel  uti  Gmelin  et  Rudol- 
PHi  appellaverunt  “  Filaria  Medinensis  *' 
praeter  illum  characterem  alium  proprium 
etiam  fert : 

Longissima ;  margine  oris  tumido ;  cau- 
dae  acumine  inflexo'' 

Color  naturaliter  albus  est,  sed,  alcohole 
conservatus,  fusco  flavescens  redditur,  ideo- 
que  specimina  semper  decolorata  videntur. 
Crassitudine  aequali  est  per  totum,  quando 
e  nido  suo  celeriter  protractus  est,  excepta 
cauda,  quae  semper  aliquantulum  extenua¬ 
tur.  Premendo  planus  fit.  Duas  tunicas  ha¬ 
bet;  intimam  fibrosam,  filosam,  et  laticem  lac¬ 
teum  continentem,  qui,  positu  animalis  mu¬ 
tato  ad  alterutrum  ejus  caput  versus,  facile 
promovetur.  Specimen  corporis  ejus,  et  medi¬ 
ocris  crassitudinis  unciarum  duodecim  pon¬ 
dus  sine  ruptione,  sustinet. — De  capite  ejus. 

nihil  accurati  compertum  est.  Kaempfee 
duas  pilosas  substantias  ore  habere  scribit,  et 
eas  Persae  barbam  vocant.  Hanc  autem  rem 
satis  ambiguam  habeo  ;  neque  opportunitas 
fere  datur  ut  explorata  sit,  quoniam  laesio¬ 
nem  aliquam  primo  quo  videtur,  momenta 
patitur,  aut  compressione  violenta,  aut  etiam 
aeris  actione. — Primo  adventu  saepe  graci¬ 
lis  est,  sed  crassior  fit  ut  producitur ;  et  saepe 
etiam  vice  versa.  Paulatim  crassior  fit  uti 
aetate  provehitur,  modo  enim  vix  filum  com-r 
mune,  modo  pinnam  corvinam,  superare  vi¬ 
sus  est  Dracunculus.  Solita  magnitudo  chor¬ 
dam  tenoris  dictam  fidis  adaequat. — Variat 
autem  maxime  longitudine.  Albucasis  me¬ 
morat  a  tribus  ad  decem,  etiam  ad  viginti 
spithamas ;  Gallandat  ab  8  ad  12  pedes  ; 
Baeeeee,  Labat,  13^  pedum  memorant. 
Heathio  minimus  fuit  9,  maximus  42  pol¬ 
licum  ;  Beuce  autem  inter  et  6  pedes 
variare  vidit ;  Listee  inter  3  pollices  et  15 
pedibus.  Atque,  ut  ad  quampiam  earum 
magnitudinum  perveniat,  quis  mirabitur, 
quando,  ex  exigua  Cicada,  ad  quindecim  pol¬ 
lices  vermis  saepe  extrahatur  ? — Media  Ion- 

gitudo  duos  inter  octoque  pedum,  raro  ex¬ 
tra  duodecim,  ponatur. 

Plures,  etiam  multi  subinde  vermiculi  ab 
eodem  tumore  provenisse  dicuntur^  Ego  qui¬ 
dem  nunquam  illud  vidi.  Atqui  fieri  potu¬ 
isse  verisimillimum  est,  iis  exemplis  quibus 
multi  Dracunculorum  in  corpore  fuerunt. 
Hutchison  et  Forbes,  a  variis  locis  in  eo¬ 
dem  homine  plusquam  sexaginta  octoque 
pedum,  extraxere  :  atque  puero  Nigritae, 
Bermudae,  haud  minus  quam  nonaginta  pe¬ 
des  longitudinis,  extracti  sunt,  variis  tempo¬ 
ribus. — Quando  multum  tumoris  in  uno  loco 
subes t,  saepe  plusquam  unum  vermeiu^sus-^ 
picari  licet.  'ji  • 

•  r  »  ^ 

Bosmann  octo,  et  Arthus  duodecim 
in  actu  extractionis  ex  uno  corpore  pen¬ 
dentes,  videre.  Andry  aliquem  narrat,^ 
cui  viginti  tresque  extracti  sunt.  ^Coquo 
navis  cui  Hammerson  praefuit,  ex  toto  tri¬ 
ginta  erant,  quorum  tres  quatuorve  eodem 
simul  tempore  extrahebantur.  Pouppe  des 
portes  hac  de  re  omnes  auctores  excellit, 
quinquaginta  enim  fuisse  scribit  :  ideoque 
modico  medio  numero  longitudinis  assump- 

to,  patet,  etiam  ducentos  pedes  eodem  homi¬ 
ne,  apud  vel  citciter  idem  tempus  excerni 
posse!  ^ 

i  xjH  jfL  ~ 

.  t 

Sedes  Filariae  Mediiieiisis  plerumque 
tela  cellulosa  est ;  sub  cute,  praesertim  cru¬ 
ribus  brachiisque ;  atque  ex  his  plerumque 
cruribus,  maxime  quidem  circa  talos.  Nulla 
vero  corporis  pars  est,  qua  non  visus  est. 
Pere  in  capite,  cervice,  lumbis.  Baillie  in 
parvo  tumore  testiculo  adhaerente,  quem 
exploratum,  vermiculum  hujusmodi  conti¬ 
nere  reperit.  Bajon  sub  tunica  conjunctiva 
oculi  bis  vidit,  semel  quidem  inde  extraxit. 
Mongier  quoque  unum  oculo  Afrae  cujus- 
dam  exemit.  Cromer,  in  corporibus  inciden¬ 
dis,  juxta  tendines,  etiam  nervos,  invenit.  In 
181  exemplis,  quae  M‘Grigor  occurrit,  124 
pedibus  cruribusque  accidebant,  33  in  fe¬ 
more  inferiore,  11  superiore,  2  scroto,  2  ma¬ 
nibus. 

Certo  quidem  tempore  manu  facile  senti¬ 
tur  juxta  superficiem  telae  cellulosae  porrec- 

r 

tus,  et  quando  venae  varicosae  tactum  haud 
absimilem  praestat ;  alias  profunde  inter  mus¬ 
culos  demersus  est.  Plerumque,  in  spiris 
circumvolutus, serpentis  more  intra  exiguum 
spatiolum  includitur  ;  atque  hoc  maxime  fit, 
quando  super  ossa  proxime  incumbit :  sed 
aliquando  ad  ingentem  longitudinem  exten¬ 
ditur,  veluti  in  exemplo  Kaempfeiii,  ubi,  e 
genu  prodiens,  quando  tractus  esset,  digitum 
pedis,  quasi  filum,  commovebat.  Tandem 
fcictus  est  hic  vermis,  atque  reliquiae  ulcus 
digito  pedis  fecerunt,  unde  denique  extrac¬ 
tae  sunt  '  i  119?. 

Vermis  diu  in  corpore  manere  potest  si¬ 
ne  multo  dolore ;  saepe  quidem  vix  senti¬ 
tur.  Sensus  qui  saepius  occurrit,  quid  qua¬ 
si  intro  serpens  aemulatur.  DAMPiER^*'a 
quinque  ad  sex  menses,  Isert  ad  octo  menses 
regionem  verme  infectam  reliquerant,  ante¬ 
quam  ullam  ah  eo  molestiam  senserunt. 
Arthus,  Bernier,  Labat,  a  duodecim  ad 
quindecim  menses  sine  molestia  latere  tra¬ 
dunt  :  atque  Kaempfer,  diligentisSimus 
auctor,  triennium. 

Praesentia  vermis  Atrophiam  quandam 
sine  Anorexia  superinducere  consuevit  ;  sed 
haec  quoque  aliquando  extrema  additur,  et 
aeger  Hectica,  uti  Fere  et  L.  Frank  vide¬ 
runt,  extinguatur.  Hoc  morbo  quoque,  varia 
signa  nervosa  supervenire  possunt,  id  quod 
ipsi  Drummond  obvenit,  quando  ille  non 
statim  post  primum  aspectum  comprehende¬ 
ret,  ideoque  animal  situm  suum  mutare  (sub 
quo  pruritum  intolerabilem  fecit)  sineret. 
Cito  horroribus,  vomitu,  diarrhoea,  sensuque 

strangulationis,  correptus  est. — Effectus  ejus 

« 

semper  graviores  sunt,  ubi  parum  vel  nihil 
carnis  musculosae  subest,  ubique  nervo 
vel  tendini  adhaeret  ;  ideoque  quando 
talis,  tarso,  metatarso,  digitis  occurrit,  ex¬ 
tractio  ejus  perfecta  plerumque  perdifficilis, 
saepe  impossibilis  est ;  atque  gravis  suppu¬ 
ratio,  articuli  morbosi,  tendines  contracti, 
etiam  gangraena  subinde  obveniunt ;  neque 
raro  ulcera  vidi,  quae  totam  vitam  perdura¬ 
rent. 

Quando  quidem  pruritus  acrior  ulla  cor- 

poris  parte  occurrit,  praesertim  pedibus  im 
colae  illarum  regionum,  quas  hic  vermis  iur 
festare  solet,  tum  Dracunculum  subesse  jure 
suspicemur;  atque  certiores  adhuc  fiemus, 
quando  furunculus  super  locem  increscit. 
Ante  pustulam  supra  caput  bestiolae  for¬ 
matam,  febris  unius  triumve  dierum  saepe 
praecedit,  cum  nausea,  capitis  et  ventriculis, 
dolore  ;  necnon  pruritu,  molestia  et  dolore, 
qui  sedem  vermis  sine  dubio  notant.  Vesicu¬ 
la  incoepta,  modo  pellucido,  modo  albido  ^ 
crasso  humore,  impletur.  •  Subinde,  tamen, 
nihil  nisi  duritia  quaedam  in  parte  subsistit, 
sine  inflammatione ;  nec  defuerunt  quibus 
ulcusculum  primam  dedit  sedis  notam.  Ar¬ 
ticuli,  quo  forte  occurrerit,  motus  impedifur. 
Glandes  inguinales  saepenumero  tumore 
et  inflammatione  afficiantur.  Universum 
corpus  saepe  violenter  agitari  oportet, 
quando  plures  vermes  eodem  tempore  ap¬ 
parent;  sed  etiam  unus  saepe  mala  pro¬ 
ducit,  quae  curationem  generalem,  non 
minus  quam  topicam  rei  accomodatain,  enixe 
postulant. 

Venaesectio,  igitur,  aliquando,  licet  ra¬ 
rius,  necessaria  est :  Arabes  usurparunt; 
et  scriptis  et  commentariis  suis  usui  com¬ 
mendarunt.  Topica  vero  sanguinis  mis¬ 
sio,  uti  Hirudinum  ope,  commodissima  esse 
debet.  Purgantia,  maxime  salina,  pluries  pos¬ 
tulantur,  atque  eventu  felicissimo.  Gravius 
affectis.  Diaphoretica,  atque  Regimen  Anti- 
phlogisticum  necessaria  erunt. — Nulla  tamen 
topica  remedia  admovenda  sunt,  nisi  ea  quae 
suppurationem  tumoris  accelerent,  quoni¬ 
am  cum  pure  plerumque  caput  vermis  suum 
ulcere  primum  extollit,  quo  tempore  facilli¬ 
me  prehenditur.  Hominem  enim  verme, 
qui  pro  corpore  alieno  habendus  est,  liberare, 
morbum  curare  est.  Fomenta  igitur  quam 
maxime  usurpanda  sunt ;  sed  Cataplasmata 
emollientia  plerumque  satis  sunt,  nisi  tunc 
multum  doloris  adsit,  quo  casu,  priora  sunt 
anteferenda  ;  aut  Opium,  aqua  solutum,  su¬ 
perficie  cataplasmatis  instratum.  Cataplasma¬ 
ta  stimulantia  talibus  nocent  potius  ;  sed  iis 
utique  prosunt,  quibus  lenis  est  inflamma- 

tio,  quoniam  suppurationem  optatam  accele¬ 
rent.  Huic  usui  aptissima  sunt  quae  ha¬ 
bent  Allium  Sativum,  Allium  Cepam, ^Gum- 
mi  Ammoniacum.  Vulgare  atque  locis 
Filaria  Medinensi  infestatis  abundans  reme¬ 
dium  Aloe  est,  sub  variis  quibus  existit  for¬ 
mis.  Succus  ejus  glutinosus  emollit,  dum 
materia  resinosa  lene  stimulare  videtur. 

Abscessus  sive  natura  sive  arte  maturatus 
perrumpetur,  etiam  non  adjuvante  scalpel¬ 
lo;  qui  ideo  non  admovendus  est,  nisi  tum 

- 

quum  cutem  vicinam  vehementer  extenua¬ 
vit,  quoniam  exitus  vermis  dunc  certior  est 
celeriorque.  Vermis  plerumque  cum  ma- 

-  i.- 

teriae  profluvio  una  prodit,  abquando  non 
donec  haec  fere  omnis  exierit ;  quin  subinde 
ab  quot  dies  postea.  Digitus  unus  alterve 
primum  emergunt,  atque  leni  veUicatione 
sequitur  tantundem.  Multa  cautione  ex 
primo  aspectu,  quam  proxime  ad  cutem,  pre¬ 
hendendus  est  vermis;  et  nisu  semper  leni  len- 
toque,  licet  constante,  extrahendus  est:  atqui, 
si  quando  tractioni  nostrae  firmiter  resisti 
sentiamus,  tunc  eo  tempore  desistendum  erit. 

Perseveranti  enim  vermis  certissime  abrum¬ 
petur,  atque  omnia  mala  cruciantia,  nec  raro 
periculosa,  quae  nimis  saepe  subsequi  solent, 
quaeque  vermine  tantummodo  violentius  at¬ 
tracto,  acciderunt,  efficiet.  Saepe  tenerrimus 
est,  atque  post  lenem  admodum  attractionem 
dissilit,  subinde  quidem  sine  vi  intensione 
superaddita  aut  etiam  ulla  manifesta  causa. 

Variae  descriptae  sunt  methodi  quibus 
comprehendi  et  retineri  possit.  Avenzoar  et 
Phases  incerto  modo  annectendi  drachmae 
pondus  plumbi  utebantur.  V els^:hius  totum 
Armamentarium  tradidit  instrumentorum, 
quibus  arripi  et  extrahi  possit ;  sed  nihil  ne¬ 
cessarium  est  praeter  linum  conduplicatum, 
vel  lignum  parvulum  rotundum,  sive  inden¬ 
tatum,  cum  nonnihil  Emplastri  Adhaesivi^ 
superimposito,  scilicet,  cui  animahs  caput 
agglutinandum  est ;  quo  facto,  corpus  ejus 
circumvolvendum  est,  atque  totum  tunc,  ope  ^ 
plagulae  emplastri  ejusdem,  ad  orificii  mar¬ 
gines  conglutinandum  est.  Huic  linum 
siccum  paullulum  superimponitur;  atque, su¬ 
per  omnia,  lini  crassioris  hapsus. — Bis  quo- 

tidie  vermis  extrahendus  est.  Variis  propor¬ 
tionibus  ejusj  variis  occasionibus,  prodeunti¬ 
bus,  ad  pedem  etiam  vel  plus  aliquando.  So¬ 
nitus  subinde  exaudiri  potest,  quasi  alicujus 
intus  partis  diffractae ;  atque,  hoc  facto,  ver¬ 
mis  haud  mediocris  portio  extrahitur. 

Tempus  quod  extractio  occupat  multum 
variat.  Dubois  frequenter  una  vice  ex¬ 
traxit;  Kaempfer,  a  scroto  hominis  supra 
dicti,  duabus  vicibus.  Isert  vermem^4i  pe¬ 
dum  atque  stipula  crassiorem  sibimet  intra 
diem  octavam  exemit.  Nigritae,  fortasse 
propter  ignaviam,  menses  aliquot  eodem  ex¬ 
trahendo  consumunt.  Sed  plerumque,  quan¬ 
do  mediocri  magnitudine  est,  intra  tertiam 
aut  quartam  hebdomadam  educta  est.  At  si 
plures  eodem  sint  loco,  tum  diutius  moran¬ 
dum  erit. — Dracunculo  exempto,  pars  ple¬ 
rumque  sobta  curatione  cito  consanescit. 

Quando  Vermis  sub  cute  digito  percipi 
queat,  optima  et  celerrima  extrahendi  ratio 
'  erit,  cutem,  quae  mediam  ejus  partem  con¬ 
tegit,  duplicare ;  tum,ad  quatuor  lineas,  inci¬ 
dere,  et  vermem  elevare  lignoque  parvulo  sup- 

posito,  suffulcire.  Dein  alterum  huic  simile 
supra  alligare ;  atque,  hoc  facto,  attrahere  et 
volvere,  alternatimab  utraque  parte. — In  dif¬ 
ficili  extractione,  quae  saepe  fit,  quando  ver¬ 
mis  porrectus  jacet,  praesertim  quando  no¬ 
dos  in  tractu  format,  atque  quando  se  retra¬ 
hit,  (quod  a  vi  resiliendi  sua  fieri  videtur) 
ne  dissiliat,  utilissimum  erit  comprimere 
tractum  de  quo  exemptus  fuerit.  ..  Quando 
non  facile  adhuc  sequitur,  id  quod  saepe  ac¬ 
cidit,  atque  loco  cuiquam  haerere  quasi  per¬ 
cipitur,  cataplasmata  ei  loco  admota  saepe 
prodire  ibi  cogent ;  quo  facto^  facile  extrahe¬ 
tur. — Quamdiu  colorem  suum  sanum  album 
retinet,  fere  facile  extrahitur.  .  nu  m 

Multa  remedia  stimulantia  extrinsecus  et 
intrinsecus,  ad  extractionem  festinandam, 
usitantur.  Inter  utiliora  sunt  Frictio ;  Aloes 
decoctum  parti  admotum; Myrrhae  tinctura; 
Cepae  assariae ;  Frictio  Mercurialis.  Lotio¬ 
nes  emollientes,  et  Cataplasmata,  saepe  utilia 
sunt.  Et  intrinsecus,  Compositio  ex  Allio 
Sativo,  Sulphure  sublimato  loto.  Pipere  Ni¬ 
gro,  Camphora,  Alcohole  Saccharino  infusa  ; 

Murias  Hydrargyri ;  et  Assafoetida  ;  omnia 
subinde  profecerunt,  omnia  rursus  aliis  ex¬ 
emplis  spem  frustravere.  Compositio  supra 
descripta,  et  Cepae  cataplasma,  optima  sunt. 
P^lectricitas  extrinsecus,  et  Pilulae  Hydrar- 
gyri  intrinsecus,  nullum  edunt  effectum. 
IsERTpartein  aqua  frigida  lavare,  atque  in  ea¬ 
dem  circumcirca  movere,'  utile  ^esse  reperit. 
Hoc  iuiper  a  Scot  adbibitum  est,  atque  uti- 
lissimum  inventum.  Modus  operandi  hic 

I 

sit,  (quoniam  eaciiratio  efficacissima  est  quan¬ 
do  aqua  super  partem  affectam  fluit),  quod 
frigus  et  aquae  undulationes  effectum  nar¬ 
coticum  ei  inferant,  atque  ab  nexibus  suis 
relaxent :  et  undulationes  agunt  perinde  ac 
sonus  monotonus,  seu  rotatio,  somnum  in¬ 
ducere  ;  vel  haec  ultima  obstipationem  alvi 
solvere,  videmus. 

Quando  infeliciter  abruptus  est  vermis, 
summo  conatu  tentandum  est  ut  iterum 
deprehendatur ;  quod,  si  parum  cesserit, 
cataplasmata  loco  admota  exitum  ejus  mire 
promovent  sive  hoc,  sive  alio  loco.—Quan- 
(lo  dissilit,,  moritur,  colorem  mutat,  sae- 

peque  portionibus  diversis  ulcere  decedit ; 
fistulae  formantur  ;  etiam  sanguinis  profusio¬ 
nes  aliquando  fiunt ;  quinimo  mors  subsequi 
potest.  Quomodocunque  sit,  curatio  semper 
erit  longa  ;  atque,  quoniam  humoris  e  parte 
profluvium  saepe  magnum  fit  atque  mali 
moris,  ergo  victus  nutriens.  Vinum,  Cinchona, 
Opiata,  Camphora,  aliaque  roborantia  et  cor¬ 
rigentia  ad  valetudinem  restaurandum  neces¬ 
saria  fiunt. 

